**Referat fra styremøte i OSK 16. april 2020**

Til stede: Håvard Johnsen Bekk, Hedi-Anne Birkeland, Cathrine Helsingeng, Ted Lier, Tore Wilhelmsen, Hans-Kristian Beck, Annette Birkeland (referent)

1. Kretstinget 2020

Styret var enige om at kretstinget 2020 må arrangeres digitalt. Annette oppretter møte i zoom til onsdag 29. april 2020 kl. 1830 og sender møtelenke til Håvard som videresender med innkalling til klubbene. Det må tas påmelding til møtet. Tore avlyser lokalene på Furuset bibliotek. Stup ønsker å foreslå å øke klubbenes medlemsavgift til OSK. Forslaget går ut på å gjøre avgiften avhengig av antall medlemmer i den enkelte klubb. Hans-Kristian sender forslaget på vegne av Oslo Stupeklubb til styret i OSK så raskt som mulig. Styret behandler forslaget pr. e-post før kretstinget.

1. Tildeling bassengtid

BYM har åpnet for at synkron, stup og vannpolo får tilgang til stupbasseng og hovedbasseng i Frognerbadet etter kl. 20:00 som terminfestet trening. Tilbudet gjelder allerede fra 18. mai, men ikke i sommerferien. På grunn av korona-situasjonen er det neppe aktuelt for svømmeidrettene før sommerferien. Håvard følger uansett opp med de aktuelle klubbene og med tilbakemelding til BYM.

1. Kretsting Oslo Idrettskrets

Kretstinget avholdes nærmere sommeren. Svømming har to plasser. Det nye styret i OSK velger de to representantene på første styremøte etter kretstinget 29. april.

1. Runde rundt bordet

Lambertseter har ansatt ny daglig leder. Klubben har forsøkt å holde svømmerne i aktivitet gjennom å sende ut treningsopplegg.

Speed har permittert alle ansatte, men trenerne rakk å sende ut treningsopplegg. Ny daglig leder fra 1. juni.

OI har tømt bassenget på Sogn og gjort vedlikehold. Ansatte er helt eller delvis permittert.

På grunn av utfordringer i styret i CSK avholdes årsmøte mot slutten av mai, som betyr at klubben ikke får oppnevnt medlem til styret i OSK før årsmøtet er avholdt.

Stup kommer antakeligvis til å oppnevne nytt medlem til styret i OSK.

Felles for alle klubbene: Det er vanskelig å opprettholde aktivitet når alt er stengt. Usikkert hva situasjonen vil føre til for svømmeidrettene, særlig de mindre, på lengre sikt. Den økonomiske situasjonen er heller ikke enkel uten inntekter, men utgiftene er samtidig kuttet helt ned.